
PëR PAGESëN E PAJISJES ME LICENCë

Në mbështetje të nenit 14, pika 1/a, nenit 17 të ligjit nr.8102, datë 28.3.1996 “Për kuadrin rregullator  të sektorit të furnizimit me ujë dhe largimit e përpunimit të ujërave të ndotura”, si dhe vendimit të Këshillit të Ministrave nr.400, datë 19.8.1999 “Për miratimin e kategorive të licencimit dhe të procedurave për aplikim për licencë......“Komisioni Kombëtar Rregullator 

VENDOSI:

1. Subjektet që mbulojnë një zonë shërbimi me popullsi deri në 10 000 banorë e operojnë vetëm në sektorin e furnizimit me ujë, të paguajnë për licencimin e  tyre një vlerë prej 10 000 (dhjetë mijë) lekë, ndërsa subjektet që operojnë në sektorin e furnizimit me ujë dhe largimit e përpunimit të ujërave të ndotura të paguajnë për licencimin e  tyre një vlerë prej 20 000 (njëzet mijë) lekësh.
2. Subjektet që mbulojnë një zonë shërbimi me popullsi nga 10 000 deri në 100 000 banorë, që operojnë vetëm në sektorin e furnizimit me ujë, të paguajnë për licencimin e  tyre një vlerë prej 30 000 (tridhjetë mijë) lekë, ndërsa subjektet që operojnë në sektorin e furnizimit me ujë dhe largimit e përpunimit të ujërave të ndotura të paguajnë për licencimin e  tyre një vlerë prej 50 000 (pesëdhjetë mijë) lekësh.
3. Subjektet që mbulojnë një zonë shërbimi me popullsi mbi 100 000 banorë e operojnë vetëm në sektorin e furnizimit me ujë të paguajnë për licencimin e  tyre një vlerë prej 50 000 (pesëdhjetë mijë) lekësh ndërsa subjektet që operojnë në sektorin e furnizimit me ujë dhe largimit e përpunimit të ujërave të ndotura të paguajnë për licencimin e  tyre një vlerë prej 90 000 (nëntëdhjetë mijë) lekësh.
4. Subjektet që operojnë në sektorin e trajtimit të ujërave të ndotura të paguajnë për licencimin e  tyre një vlerë prej 20 000 (njëzet mijë) lekë.
5. Drejtuesit teknikë që punojnë vetëm në sektorin e furnizimit me ujë të paguajnë për licencimin e  tyre një vlerë prej  5000 (pesë mijë) lekë, ndërsa drejtuesit teknikë që punojnë në sektorin e furnizimit me ujë dhe largimit e përpunimt të ujërave të ndotura të paguajnë për licencimin e tyre një vlerë prej 10 000 (dhjetë mijë) lekësh.  

